**ΔΕΛΤΙΟ ΤΥΠΟΥ**

**ΑΝΟΙΚΤΑ ΠΑΝΕΠΙΣΤΗΜΙΑΚΑ ΣΕΜΙΝΑΡΙΑ 2017 - 3ος Κύκλος**

Το Εργαστήριο Αρχαίας Ρητορικής και Δραματικής Τέχνης του Τμήματος Φιλολογίας του Πανεπιστημίου Πελοποννήσου σε συνεργασία με το ΠΜΣ με κατεύθυνση «Αρχαία Ελληνική Φιλολογία» και τον Σύνδεσμο Φιλολόγων Μεσσηνίας διοργανώνει τον 3ο Κύκλο Ανοικτών Πανεπιστημιακών Σεμιναρίων από 13 Οκτωβρίου έως 8 Δεκεμβρίου 2017, με γενικό θέμα: "Διαδρομές στην ελληνική γλώσσα και λογοτεχνία" στο Αμφιθέατρο "Ν. Πολίτης" στην Καλαμάτα, ώρα 19:00.

Τα Σεμινάρια είναι ανοικτά σε όλους και θα δοθούν βεβαιώσεις παρακολούθησης μετά την ολοκλήρωσή τους.

**ΠΡΟΓΡΑΜΜΑ**

**Παρασκευή 13 Οκτωβρίου**

Χάρης Βλαβιανός, Ποιητής-Κριτικός λογοτεχνίας

«Ποιον αφορά η ποίηση σήμερα;»

**Τετάρτη 18 Οκτωβρίου**

Γιώργης Γιατρομανωλάκης, Καθηγητής της Αρχαίας Ελληνικής Φιλολογίας, Πανεπιστημίου Αθηνών

«Αλήθεια, γιατί χρειάζεται να διδάσκονται τα αρχαία ελληνικά;»

**Τετάρτη 8 Νοεμβρίου**

Μυρτώ Δραγώνα- Μονάχου, Ομότιμη Καθηγήτρια Φιλοσοφίας Πανεπιστημίου Αθηνών

«Η επικαιρότητα της Στωϊκής φιλοσοφίας στη σύγχρονη παγκόσμια ηθική και στη στάση του ανθρώπου απέναντι στις δοκιμασίες»

**Τετάρτη 22 Νοεμβρίου**

Γεώργιος Μπαμπινιώτης, Ομότιμος Καθηγητής Γλωσσολογίας Πανεπιστημίου Αθηνών, Πρόεδρος της Φιλεκπαιδευτικής Εταιρείας, Πρώην Υπουργός Παιδείας

«Η κατάκτηση της μητρικής γλώσσας με αναφορά στο πρόσφατο έργο μου *Σύγχρονη Σχολική Γραμματική για όλους*».

**Παρασκευή 1 Δεκεμβρίου**

Αμφιλόχιος Παπαθωμάς, Καθηγητής της Αρχαίας Ελληνικής Φιλολογίας – Παπυρολογίας, Πρόεδρος του Τμήματος Φιλολογίας Πανεπιστημίου Αθηνών

«Οι επιδράσεις της αττικής ιστοριογραφίας στο κείμενο του Δέξιππου του Αθηναίου (3ου μ.Χ.), Νέο Παλίμψηστο, Εθν.Βιβλ. Ανόβερο».

**Παρασκευή 8 Δεκεμβρίου**

**ΕΠΙΣΤΗΜΟΝΙΚΟ ΣΥΜΠΟΣΙΟ** με θέμα: «Αγώνας άγονος; Μεταφράζοντας το πρωτότυπο – αρχαία και νεώτερη λογοτεχνία».

Ομιλητές: Χάρης Βλαβιανός, Αθανάσιος Ευσταθίου, Ιωάννης Καζάζης, Γιώργος Κεντρωτής, Ανδρέας Μαρκαντωνάτος, Κατερίνα Σχινά, Μαρία Τσαγκαράκη.

**Εκ μέρους του Εργαστηρίου**
Διεθυντής: Ανδρέας Μαρκαντωνάτος
Αναπλ. Διευθύντρια: Ελένη Βολονάκη